PMIndiaData/PMIndiaSum huggingface dataset:
وزیر اعظم نے بالی میں منعقدہ جی -20 سربراہ اجلاس کے شانہ بہ شانہ اٹلی کی وزیر اعظم سے ملاقات کی

وزیر اعظم جناب نریندر مودی نے آج بالی میں منعقدہ جی-20 سربراہ ملاقات کے شانہ بہ شانہ اٹلی کی وزیر اعظم عزت مآب محترمہ جورجا ملونی سے ملاقات کی۔ وزیر اعظم جناب نریندر مودی نے وزیر اعظم محترمہ ملونی کو اٹلی کی اولین خاتون وزیر اعظم منتخب کیے جانے پر مبارکباد پیش کی۔ دونوں قائدین نے کاروبار اور سرمایہ کاری، دہشت گردی کے خلاف کاروائی اور عوام سے عوام کے درمیان تعلقات سمیت مختلف شعبوں میں باہمی تعلقات کو عمیق بنانے پر تبادلہ خیالات کیے۔ دونوں قائدین نے باہمی مفادات سے وابستہ علاقائی اور عالمی مسائل پر نظریات کا باہم تبادلہ بھی کیا۔ وزیر اعظم مودی بھارت-اٹلی کے درمیان استوار سفارتی تعلقات کے 75 برسوں کا جشن منانے اور آئندہ برس بھارت میں منعقد ہونے والے جی-20 سربراہ اجلاس کے لیے وزیر اعظم ملونی کا بھارت میں خیرمقدم کرنے کے لیے پرجوش ہیں۔
وزیراعظم نے آئی آر این ایس ایس II کو کامیابی کے ساتھ خلامیں بھیجے جانے پر
 انڈین اسپیس ریسرچ آرگنائزیشن کے سائنسدانوں کو مبارکباددی

نئیدہلی12 اپریل ۔وزیراعظم نریندر مودی نے آر این ایس ایس II کو کامیابی کے ساتھ خلا میں بھیجے جانے پر انڈین اسپیس ریسرچ آر گنائزیشن (آئی ایس آر او ) کےسائنسدانوں کو مبارکباددی ہے ۔ وزیر اعظم نے اپنی مبارکباد کے پیغام میں کہا کہ نیوی گیشن سیٹلائٹ آئی آر این ایس ایس II کو کامیابی کے ساتھ خلا میں بھیجے جانے کے لئے سائنسدانوں کو مبارکباد ! یہ کامیابی ہمارے خلائی پروگرام کے فوائد عام آدمی کو دستیاب کرائے گی۔ ہمیں اسرو کی ٹیم پر فخر ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
دفعہ370کی منسوخی جموں و کشمیر کے عوام  کے تئیں حکومت کے اعتماد اور بھروسے پر مبنی ہے

نئی دہلی ،06؍فروری: وزیر اعظم جناب نریندر مودی نے کہا ہے کہ دفعہ 370 کی منسوخی سے ملک کے باقی حصے کے ساتھ جموں و کشمیر کی مکمل یکجہتی کی راہ ہموار ہوئی ہے۔ وزیر اعظم جناب نریندر مودی آج صدر کے خطبے پر شکریے کی تحریک کا لوک سبھا میں جواب دے رہے تھے۔ وزیر اعظم نے جموں و کشمیر کو ہندوستان کا تاج قرار دیا اور کہا کہ جموں و کشمیر کی اصل شناخت اس کےتمام عقائد اور صوفی روایات کے تئیں اس کا یکساں احترام ہے۔ وزیر اعظم نے کہا کہ یہ خطہ پیچھے نہیں رہ سکتا اور اسے ایک ایسے خطے کے طورپر ذکر کیا ، جس نے گن ، بم، دہشت اور علیحدگی پسندی سے چھٹکارا حاصل کرلیا ہو۔ 19 جنوری 1990ءکا ذکر کرتےہوئے وزیر اعظم نے کہا کہ بہت سے لوگوں کو اپنی شناخت کھونی پڑی تھی، کیونکہ انہیں جموں و کشمیر سے نکال دیاگیا تھا۔ اپنے طویل جواب میں وزیر اعظم نے خطے کی صورتحال کا تفصیل سے ذکر کیا اور کہا کہ آئین کی دفعہ 370 کو جموں و کشمیر کے عوام میں مکمل اعتماد اور بھروسے کے ساتھ منسوخ کیاگیا تھا اور خطے کی ترقی تیز رفتار سے جاری ہے۔ وزیر اعظم نے کہا کہ خطے پر جو پابندیاں عائد کی گئی تھیں، وہ ہٹائی جارہی ہیں اور مرکزی وزراء ، مرکز کے زیر انتظام علاقے کے مختلف حصوں کا دورہ کررہے ہیں اور عوام سے براہ راست جانکاری حاصل کررہے ہیں اور حکومت یقیناً ان کی طرف سے فراہم کردہ معلومات پر ہی کام کرے گی۔ وزیر اعظم نے کہا کہ ان کی حکومت جموں و کشمیر کے عوام کی فلاح و بہبود اور اس کی ہمہ گیر ترقی کے لئے کام کرنے کے تئیں عہد بستہ ہیں۔ وزیراعظم نے کہا کہ لداخ کو ایک کاربن نیوٹرل مرکز کےزیر اہتمام کے طورپر فروغ دیا جائے گا۔
وزیراعظم  نے پانی کے عالمی دن کے موقع پر لوگوں سے پانی کے ہر قطرے  کو بچانے کا عہد کرنے کی اپیل کی

وزیراعظم جناب نریندر مودی نے پانی کے عالمی دن کے موقع پر لوگوں سے پانی کے ہر ایک قطرے کو بچانے کا عہد کرنے کی اپیل کی ہے۔ اس موقع پر انہوں نے ان تمام افراد اور تنظیموں کی بھی ستائش کی جو پانی کی بچت اور تحفظ کے لئے کام کررہے ہیں۔ وزیراعظم نے اپنے سلسلہ وار ٹویٹس میں کہا؛ "گزشتہ چند برسوں کے دوران، ملک کے تمام حصوں میں پانی کے تحفظ کے تئیں جس طرح کی کوششیں کی گئی ہیں اور اسے عوامی تحریک بنا دیا گیا ہے یہ کافی خوش کن ہے اور اس کے لئے نئی نئی اختراعی کوششیں بھی کی جارہی ہیں۔ میں ان تمام افراد اور تنظیموں کی تعریف کرتا ہوں جو پانی کو بچانے اور اسے محفوظ رکھنے کے لیے مسلسل کام کر رہے ہیں۔" "अद्भिः सर्वाणि भूतानि जीवन्ति प्रभवन्ति च।। پانی کے عالمی دن کے موقع پر، ہمیں اس عہد کا ایک بارپھر اعادہ کرنا ہے کہ ہم پانی کے ہر قطرے کو بچائیں گے۔ یہ ملک اپنے شہریوں کے لئے پینے کے لائق پانی کے ہر ہر قطرے کے تحفظ کے تئیں پابندعہد ہے اور اس کے لئے کئی ناقابل فراموش اور بے مثال اقدامات کئے جارہے ہیں جیسے ’ جل جیون مشن ‘ جس کے ذریعہ پورے ملک میں پانی کا تحفظ کیا جارہا ہے۔ ’’ ماؤں اور بہنوں کی زندگیوں کو آسان بنانے میں جل جیون مشن کافی موثر ثابت ہوررہا ہے۔ ہرہر فرد کی حصہ داری اور شراکت داری کے ذریعہ سے گھر-گھر نل سے پانی پہنچانے کا عہد پورا ہوگا‘‘۔ "آئیں! ہم سب مل کر، پانی کے تحفظ کے لیے اپنے عہد پر مزید کاربند ہوجائیں تاکہ اپنے اس سیارے (زمین)کو مزید رہنے بسنے کے قابل بنائیں۔پانی کا ہر قطرہ (جسے ہم بچائیں گے)ہمارے لوگوں کی مدد کرےگا اور ہماری ترقی کو مہمیز دےگا ۔"
جاپان-انڈیا ایسوسی ایشن (جے آئی اے) کے ساتھ وزیر اعظم کی ملاقات

وزیر اعظم جناب نریندر مودی نے 24 مئی 2022 کو جاپان کے ٹوکیو میں سابق جاپانی وزرائے اعظم یوشیرو موری اور شنزو آبے سے ملاقات کی۔ یوشیرو موری جاپان-انڈیا ایسوسی ایشن (جے آئی اے) کے موجودہ چیئرپرسن ہیں جبکہ شنزو آبے جلد ہی یہ ذمہ داری سنبھالیں گے۔ جے آئی اے، جس کا قیام 1903 میں ہوا تھا، جاپان کی قدیم ترین دوست داری انجمنوں میں سے ایک ہے۔ وزیر اعظم نے سیاسی، اقتصادی اور ثقافتی شعبوں میں ہندوستان اور جاپان کے درمیان تبادلوں کو فروغ دینے میں یوشیرو موری کی قیادت میں جے آئی اے کی طرف سے کیے گئے اہم تعاون کی تعریف کی۔ وزیر اعظم نے شنزو آبے کو ان کی نئی ذمہ داریوں پر نیک خواہشات کا اظہار کیا اور جے آئی اے کے اپنے اہم کردار کو جاری رکھنے کے منتظر ہیں۔ رہنماؤں نے ہندوستان-جاپان خصوصی اسٹریٹجک اور عالمی شراکت داری کے وسیع کینوس کے ساتھ ساتھ ایک پرامن، مستحکم اور خوشحال ہند-بحر الکاہل کے لیے ہندوستان اور جاپان کے مشترکہ وژن پر بھی تبادلہ خیال کیا۔ ثقافتی اور عوام کے درمیان تعلقات کو مزید فروغ دینے کے طریقوں پر بھی بات چیت کی گئی۔
کابینہ نے ٹیلی مواصلات / آئی سی ٹی کے میدان میں تعاون کے بارے میں بھارت اور برطانیہ کے درمیان ایک مفاہمت نامے پر دستخط کو منظوری دی

نئی دہلی، 04نومبر ،2020 / وزیر اعظم جناب نریندر مودی کی قیادت میں مرکزی کابینہ نے ٹیلی مواصلات / اطلاع اور مواصلاتی ٹکنالوجیز (آئی سی ٹی) کے میدان میں تعاون کے بارے میں جمہوریہ بھارت کی مواصلات کی وزارت اور حکومت برطانیہ کے ڈیجیٹل ، کلچر، میڈیا اور کھیلوں سے متعلق محکمے (ڈی سی ایم ایس) کے درمیان ایک مفاہمت نامے پر دستخط کیے جانے کو منظوری دی۔ اس مفاہمت نامے سے ٹیلی مواصلات / آئی سی ٹی کے میدان میں دوطرفہ تعاون اور باہمی مفاہمت کو مستحکم کرنے میں تعاون حاصل ہوگا۔ بریکسٹ کے بعد ، مفاہمت نامے کا مقصد بھارت کے لیے تعاون اور موقعوں کی گنجائش میں اضافہ کرنا ہے۔ فریقین نے تعاون کے لیے مشترک مفادات کے مندرجہ ذیل شعبوں کی نشاندہی کی ہے : ا۔ ٹیلی مواصلات / آئی سی ٹی پالیسی اور ضابطہ بندی، ب۔ اسپیکٹرم مینجمنٹ، ت۔ موبائل رومنگ سمیت ٹیلی مواصلات کنکٹیویٹی؛ ج۔ ٹیلی مواصلات / آئی سی ٹی تکنیکی معیار بندی اور جانچ و سرٹیفکیشن؛ چ۔ وائرلیس مواصلات ح۔ 5جی انٹرنیٹ آف تھنگز / مشین سے مشین تک ، کلاؤڈ کمپیوٹنگ، بگ ڈاٹا وغیرہ سمیت ٹیلی مواصلات / آئی سی ٹی میں ٹکنالوجی تیار کیا جانا؛ خ۔ ٹیلی مواصلات کے بنیادی ڈھانچے کی سکیورٹی ، ٹیلی مواصلات خدمات کی سہولت اور اس کے استعمال میں سکیورٹی؛ د۔ اعلیٰ تکنیک والے شعبوں میں صلاحیت سازی اور جہاں کہیں ممکن ہو ایک دوسرے کی مہارت سے ایک دوسرے کو واقف کرنا؛ ڈ۔ جہاں بھی موزوں ہو ابھرتی ہوئی ٹکنالوجیز اور اختراع کے بارے میں تحقیق و ترقی سے متعلق معلومات میں اشتراک اور اس سے ایک دوسرے کو باخبر کرنا؛ ذ۔ دستخط کرنے والے ملکوں اور تیسرے ملکوں میں ٹیلی مواصلات / آئی سی ٹی کے بارے میں مشترکہ کام کے لیے موقعوں کی تلاش ؛ ر۔ ٹیلی مواصلات / آئی سی ٹی صنعت کے وفود اور دوروں ، تقریبات، نمائش وغیرہ کے ذریعے تجارت ، سرمایہ کاری اور ٹکنالوجی کی سرگرمیوں میں آسانی پیدا کرنا، جیساکہ باہمی طور پر رضامندی ظاہر کی گئی ہے؛ اور ڑ۔ جیساکہ اُن فریقین کے درمیان باہمی طور پر رضامندی ظاہر کی گئی ہے جو مفاہمت نامے کے دائرے میں آتے ہیں ٹیلی مواصلات / آئی سی ٹی میں تعاون کی دیگر شکلیں۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 2020۔11۔04
وزیراعظم 5 نومبر کو ورچوول  گلوبل انویسٹر  راؤنڈ ٹیبل  کی صدارت کریں گے

نئی دہلی، 3 نومبر 2020، وزیراعظم جناب نریندر مودی 5 نومبر 2020 کو ورچوول گلوبل انویسٹر راؤنڈ ٹیبل (وی جی آئی آر) کی صدرت کریں گے۔ یہ وی جی آئی آر بھارت سرکاری کی وزارت خزانہ اور نیشنل انویسٹمنٹ اینڈ انفرا اسٹرکچر فنڈ کی طرف سے منعقد کی جارہی ہے۔ یہ سرکاردہ عالمی ادارہ جاتی سرمایہ کاروں، بھارتی کاروباری لیڈروں اور بھارت سرکار کے اعلی فیصلہ سازوں نیز فائننشیل مارکٹ ریگولیٹروں کے درمیان ایک خصوصی بات چیت ہے۔ مرکزی وزیر خزانہ ، خزانے کے وزیر مملکت ، آر بی آئی کے گورنر اور دیگر معززین بھی اس موقع پر موجود ہوں گے۔ اس راؤنڈ ٹیبل میں دنیا کے بڑے 20پنشن اور سوورین ویلتھ فنڈز کی شرکت ہوگی جن کی کل سرمایہ کاری تقریباً 6 ٹریلین امریکی ڈالر ہے۔ یہ عالمی ادارہ جاتی سرمایہ کار اہم علاقوں کی نمائندگی کرتے ہیں، جن میں امریکہ، یوروپ، کناڈا، کوریا، جاپان،مشرق وسطی، آسٹریلیا اور سنگا پور شامل ہیں۔ اس تقریب میں ان فنڈز کے اہم فیصلہ ساز یعنی سی ای اوز اور سی آئی اوز شرکت کریں گے۔ ان میں کچھ سرمایہ کاری پہلی مرتبہ بھارت سرکار کے رابطے میں آئیں گے۔ عالمی سرمایہ کاروں کے علاوہ راؤنڈ ٹیبل میں بہت سے اعلی بھارتی کاروباری لیڈر بھی شرکت کریں گے۔ وی جی آئی آر 2020 میں بھارت کے اقتصادی اور سرمایہ کاری کے منظر نامے ، ڈھانچہ جاتی اصلاحات اور حکومت کے اس وژن کے بارے میں تبادلہ خیال ہوگا کہ بھارت کو 5 ٹریلین امریکی ڈالر کی معیشت کے راستے پر چلنا ہے۔ یہ تقریب سرکردہ عالمی سرمایہ کاروں اور بھارتی کاروباری لیڈروں کو یہ موقع فراہم کرے گی کہ وہ اس بارے میں سینئر پالیسی سازوں سے بات چیت کریں کہ کس طرح بھارت میں بین الاقوامی سرمایہ کاری کی رفتار کو مزید تیز کیا جاسکتا ہے۔ بھارت میں غیر ملکی سرمایہ کاری موجودہ مالی سال کے پہلے 5 مہینوں میں اب تک کی سب سے بڑی سرمایہ کاری ہے۔ وی جی آئی آر 2020 تمام ساجھیداروں کو یہ موقع فراہم کرے گی کہ وہ اس شراکت داری کو مزید مستحکم بنائیں جو ان بین الاقوامی ادارہ جاتی سرمایہ کاروں کے تعلق کو مضبوط بنانے کے لئے قائم کی گئی ہے جو اپنی بھارتی سرمایہ کاری میں اضافے کا منصوبہ بنا رہے ہیں۔ ۔۔۔۔۔۔۔۔۔۔۔ م ن۔ج۔ن ا۔
وزیر اعظم 6 اور 7 جنوری کو دہلی میں چیف سکریٹریوں کی دوسری قومی کانفرنس کی صدارت کریں گے

وزیر اعظم جناب نریندر مودی 6 اور 7 جنوری 2023 کو دہلی میں چیف سکریٹریوں کی دوسری قومی کانفرنس کی صدارت کریں گے۔ یہ مرکز اور ریاستی حکومتوں کے درمیان شراکت داری کو مزید فروغ دینے کی طرف ایک اور اہم قدم ہوگا۔ چیف سکریٹریوں کی اس طرح کی پہلی کانفرنس جون 2022 میں دھرم شالہ میں منعقد ہوئی تھی۔ اس سال چیف سکریٹریوں کی قومی کانفرنس دہلی میں 5 سے 7 جنوری 2023 تک منعقد ہوگی۔ تین روزہ کانفرنس میں ریاستوں کے ساتھ شراکت داری میں تیز رفتار اور پائیدار اقتصادی ترقی کے حصول پر توجہ مرکوز کی جائے گی۔ اس میں مرکزی حکومت کے نمائندوں، تمام ریاستوں/مرکز کے زیر انتظام علاقوں کے چیف سکریٹریوں اور دیگر سینئر عہدیداروں اور ڈومین کے ماہرین پر مشتمل 200 سے زائد افراد شرکت کریں گے۔ یہ کانفرنس ترقی اور روزگار کے مواقع پیدا کرنے اور شمولیت والے انسانی فروغ پر زور دینے کے ساتھ ساتھ ایک وکست بھارت کا مقصد حاسل کرنے کے لیے باہمی تعاون کے لئے بنیاد تیار کرے گی۔ نوڈل وزارتوں، نیتی آیوگ، ریاستوں/ مرکز کے زیر انتظام علاقوں اور ڈومین کے ماہرین کے درمیان گزشتہ تین ماہ کے دوران 150 سے زیادہ فزیکل اور ورچوئل مشاورتی میٹنگوں میں وسیع غور و خوض کے بعد کانفرنس کے ایجنڈے کا فیصلہ کیا گیا ہے۔ کانفرنس کے دوران بحث چھ شناخت شدہ موضوعات پر ہو گی۔ ان میں (i) ایم ایس ایم ایز پر زور؛ (ii) انفراسٹرکچر اور سرمایہ کاری؛ (iii) کم سے کم تعمیل؛ (iv) خواتین کو بااختیار بنانا (v) صحت اور غذائیت؛ (vi) مہارت کی ترقی شامل ہیں۔ تین خصوصی سیشنز بھی منعقد کیے جائیں گے جن میں ، (i) وکست بھارت ؛ (ii) اشیا اور خدمات ٹیکس (جی ایس ٹی ) کے پانچ سال– اسباق اور تجربات؛ اور (iii) عالمی جغرافیائی سیاسی چیلنجز اور ہندوستان کا ردعمل شامل ہیں۔ اس کے علاوہ، چار موضوعات پر توجہ مرکوز کی جائے گی، جن میں (i) ووکل فار لوکل؛ (ii) ملیٹس کا بین الاقوامی سال؛ (iii) جی 20: ریاستوں کا رول اور (iv) ابھرتی ہوئی ٹیکنالوجیز شامل ہیں۔ کانفرنس میں ہر ایک تھیم کے تحت ریاستوں/ مرکز کے زیر انتظام علاقوں کے بہترین طور طریقوں کو بھی پیش کیا جائے گا تاکہ ریاستیں ایک دوسرے سے سیکھ سکیں۔ وزیر اعظم کی ہدایات کے مطابق، مرکزی کانفرنس سے پہلے ریاستوں اور مرکز کے زیر انتظام علاقوں کے ساتھ تین ورچوئل کانفرنسیں بھی منعقد کی گئی تھیں جن کے موضوعات میں (i) ترقی کی بنیاد کے طور پر اضلاع (ii) سرکلر اکانومی؛ (iii) ماڈل مرکز کے زیر انتظام علاقے شامل ہیں۔ ان ورچوئل کانفرنسوں کے نتائج چیف سیکرٹریز کی قومی کانفرنس میں پیش کیے جائیں گے۔ ۔۔۔۔۔۔۔۔۔۔۔ ش ح۔ا گ۔ن ا۔
ندیوں کو آپس میں جوڑنے سے متعلق خصوصی کمیٹی کی اسٹیٹس مع پیش رفت رپورٹ

نئی دہلی، 6 جون 2018، وزیراعظم جناب نریندر مودی کی زیر صدارت مرکزی کابینہ کو یکم جولائی 2016 سے 31 مارچ 2018 کے دوران ندیوں کو آپس میں جوڑنے سےمتعلق خصوصی کمیٹی کی پیش رفت رپورٹ سے مطلع کردیا گیا ہے۔ رٹ پٹیشن (سول) 2002 آف 512: ندیوں کو جوڑنے اور اسی کے ساتھ رٹ پٹیشن نمبر 668 آف 2002 کے معاملہ میں سپریم کورٹ کے فیصلہ مورخہ 27 فروری 2012 پر عمل کرتے ہوئے ندیوں کو آپس میں جوڑنے سے متعلق پیش رفت رپورٹ کابینہ کو سپرد کردی گئی ہے۔ خیال رہے کہ اس رٹ پٹیشن کے تحت بھارتی حکومت کو ندیوں کو آپس میں جوڑنے کے لئے ایک خصوصی کمیٹی تشکیل دینے کی ہدایت دی گئی ہے۔ ندیوں کو آپس میں جوڑنے سے متعلق خصوصی کمیٹی کی طرف سے ہونے والی پیش رفت کے بارے میں وقتاً فوقتاً کابینہ کو رپورٹ دیئے جانے کی ضرورت ہے۔
کابینہ نے ٹیچرس کیڈر آرڈیننس 2019 میں ریزرویشن کو منظوری دی

نئی دہلی، 7 مارچ 2019، وزیراعظم جناب نریندر مودی کی زیر صدارت مرکزی کابینہ نے یونیورسٹیوں/ کالجوں کو ایک شعبہ / سبجیکٹ کے بجائے ایک اکائی مانتے ہوئے مرکزی کابینی ادارہ جات (اساتذہ کے کیڈر میں ریزرویشن ) آرڈیننس 2019 کے اعلان کی تجویز کو اپنی منظوری دے دی ہے۔ اثر: اس فیصلے سے اہل اور صلاحیت مند عرضی گزاروں کو متوجہ کرکے اعلی تعلیمی اداروں میں تعلیم کے معیار میں بہتری آنے کی امید ہے۔ فائدہ: اس فیصلے سے درج فہرست ذات/ درج فہرست قبائل اور سماجی اور معاشی طور پر کمزور طبقات کے لئے ریزرویشن کے طے شدہ ر معیارات کے ساتھ ساتھ آرٹیکل 14، 16 اور 19 کے آئینی التزام کو باضابطہ طور پر یقینی بناتے ہوئے ٹیچرس کیڈر میں راست بھرتی کے ذریعہ 5000 سے زیادہ خالی آسامیوں کو پُر کرنے کی منظوری ملے گی۔ ۔۔۔۔۔۔۔۔۔۔۔ م ن۔م م ۔ن ا۔
وزیراعظم نریندرمودی نے، پدم ایوارڈس  کی تقریب میں شرکت کی

وزیراعظم جناب نریندر مودی نے آج پدم ایوارڈس عطا کئے جانے کی تقریب میں شرکت کی ۔ یہ ایوارڈس زندگی کے مختلف شعبوں سے تعلق رکھنے والی ممتاز شخصیتوں کو عطا کئے گئے۔ ایک ٹویٹ میں وزیراعظم نے کہا : ‘‘میں نے پدم ایوارڈس تقریب میں شرکت کی ،جس میں زندگی کے مختلف شعبوں سے تعلق رکھنے والی ممتاز شخصیتوں کو پدم ایوارڈس عطا کئے گئے ۔ ہمیں معاشرے کے تئیں ان کی حصولیابیوں اورتعاون پر زبردست فخر ہے۔’’
وزیر اعظم نے عوام کو نؤ ریہہ کے موقع پر مبارک باد پیش کی

نئی دلّی ، 19 مارچ؍ وزیر اعظم جناب نریندر مودی نے نؤریہہ کے موقع پر عوام کو مبارک باد پیش کی ہے ۔ وزیر اعظم نے اپنے پیغام میں کہا ہے کہ ’’ نؤ ریہہ مبارک ! نئے سا ل کی شروعات کے موقع پر میری دعا ہے کہ ہر ایک کی زندگی خوشیوں سے بھر پور ہو ۔ ہر ہندوستانی کشمیری پنڈت برادری کے مالا مال کلچر پر بہت زیادہ فخر کرتا ہے ۔ ۔ ۔ ۔ ۔ ۔
وزیر اعظم نے قومی یوم سائنس کے موقع پر سائنسدانوں کو مبارک باد پیش کی

نئی دلّی، 28 جنوری / وزیر اعظم جناب نریندر مودی نے قومی یوم سائنس کے موقع پر سائنسدانوں کو مبارک باد پیش کی ہے۔ وزیر اعظم نے اپنے پیغام مبارک باد میں کہا ہے کہ ”قومی یوم سائنس اپنے سائنس دانوں کی صلاحیت اور ان کی جانفشانی کو سیلوٹ کرنے کا ایک موقع ہے۔ ان کی اختراعاتی لگن اور پیش گامی تحقیق بھارت اور دنیا کے لئے مدد گار ثابت ہوئی ہیں۔بھارتی سائنس کو ترقی کی منزلوں کی جانب اپنا سفر جاری رکھنا چاہئیے اور ہمارے نوجوان ذہنوں کو تیار کرنا چاہئیے حتی کہ عظیم تر سائنسی تجسس کی جانب اپنا سفر جاری رکھنا چاہئیے۔ وزیر اعظم نے کہا کہ حکومت، اپنی جانب سے بھارت میں تحقیق اور اختراعات کے لئے بہتر اور ساز گار ماحول تیار کرنے کے لئے ان گنت کوششیں کر رہی ہے۔ اس سال کے اوائل میں انڈین سائنس کانگریس کے دوران میں نے سائنس سے متعلق پہلوؤں کا تذکرہ کیا تھا۔ میں اسے پھر سے دوہراتا ہوں۔ ۔۔۔۔۔۔ ٰ
وزیراعظم اکاؤنٹنٹس جنرل کی کانفرنس سے خطاب کریں گے

نئی دہلی،20؍نومبر،وزیراعظم نریندر مودی کل ، 21 نومبر 2019 کو یہاں اکاؤنٹنٹس جنرل اور ڈپٹی اکاؤنٹنٹس جنرل کی ایک کانفرنس سے خطاب کریں گے۔ جناب نریندر مودی پورے ملک کے اکاؤنٹنٹس جنرل اور ڈپٹی اکاؤنٹنٹس جنرل کو خطاب کرنے سے پہلے بھارت کے کمپٹرولر اینڈ آڈیٹر جنرل کے دفتر میں مہاتما گاندھی کے مجسمے کی نقاب کشائی کریں گے۔ ’’آڈیٹ میں یکسر تبدیلی اور ڈیجیٹل دنیا میں یقین دہانی‘‘ کے موضوع پر موجودہ کانفرنس ، اگلے چند برسوں کے لئے سیکھنے اور تجربات کو مستحکم کرنے اور بھارتی آڈٹ اور اکاؤنٹس کے محکمے کی راہ متعین کرنے کے لئے منعقد کی جارہی ہے۔ اس محکمے کو ٹیکنالوجی پر مرکوز تنظیم بنانے اور حکومت کی تیزی سے تبدیل ہوتی ہوئی پالیسیوں اور حکمرانی کے ماحول میں تبدیلی کو دیکھتے ہوئے ان معاملات پر پینل مباحثے کئے جارہے ہیں۔ محکمہ آئی اے اینڈ اے ڈی جیسے نظام کو نافذ کرکے آڈٹ کے عمل کو اندرونی طور پر خود کار بنارہا ہے۔ محکمہ ڈیجیٹل آڈٹ رپورٹ میں آڈٹ کئے جانے والے یونٹوں کے لئے کھاتوں اور ڈیجیٹل آڈٹ رپورٹ کو پیش کرے گی۔ اس کے علاوہ علم کی بنیاد کو ادارہ جاتی بنانے کی بھی کوششیں کی جارہی ہیں۔ پچھلے چند برسوں کے دوران بھارتی آڈٹ اور اکاؤنٹس کے محکمے نئے دور کے چیلنجوں کو پورا کرنے اور ٹیکنا لوجی سے لیس بھارت کی ضروریات کو پورا کرنے کے لئے تیزی سے تبدیلی کی جانب پیش رفت کررہے ہیں۔ ۔۔۔۔۔۔۔۔۔۔۔۔۔۔۔۔ (م ن-و ا- ق ر)
وزیراعظم نے عید میلاد النبی پر نیک خواہشات  کا اظہار کیا

وزیر اعظم جناب نریندر مودی نے عید میلاد النبی کے موقع پر نیک خواہشات کا اظہار کیا ہے۔ ایک ٹویٹ میں، وزیر اعظم نے کہا؛ ’’میلاد النبی کے موقع پر نیک نیک خواہشات، میری خواہش ہے کہ یہ موقع ہمارے معاشرے میں امن، اتحاد اور ہمدردی کے جذبے کو مزید فروغ دے، عید مبارک‘‘۔ ۔۔۔۔۔۔۔۔۔۔۔ ش ح۔ا گ۔ن ا۔ (2022۔10۔09)
وزیر اعظم نے مہاتما گاندھی انٹرنیشل سینی ٹیشن کنونشن سے خطاب کیا

وزیر اعظم جناب نریندر مودی نے آج نئی دہلی میں مہاتما گاندھی انٹرنیشنل سینی ٹیشن کنونشن (ایم جی آئی ایس سی) سے خطاب کیا۔ واضح ہو کہ آج نئی دہلی میں ایم جی آئی ایس سی کی چار روزہ بین الاقوامی کانفرنس کا اہتمام کیا گیا ہے جس میں دنیا بھر کے وزرائے صفائی اور واٹر، سینی ٹیشین اینڈ ہائی جین (ڈبلیو اے ایس ایچ) کے دیگر سرکردہ لیڈر اور اکابرین شرکت کر رہے ہیں۔ اس موقع پر وزیر اعظم نے اقوام متحدہ کے سکریٹری جنرل جناب انٹونیو گواٹریز کے ساتھ ایک ڈجیٹل نمائش بھی ملاحظہ کی۔ وزرائے صفائی اور دیگر سرکردہ اکابرین نے ڈائس سے مہاتما گاندھی پر ایک یادگاری ڈاک ٹکٹ جاری کیا اور مہاتما گاندھی کے پسندیدہ بھجن’’ویشنو جینتے‘‘ کی سی ڈی کا بھی اجراء کیا ۔ اس موقع پر سووَچھ بھارت ایوارڈ بھی تقسیم کیے گئے۔ وزیر اعظم جناب نریندر مودی نے اس کنوینشن سے خطاب کرتے ہوئے زور دے کر کہا کہ بابائے قوم آنجہانی مہاتما گاندھی صفائی ستھرائی پر بہت زور دیتے تھے۔ انہوں نے 1945 میں شائع ہونے والے مہاتما گاندھی کے ’تعمیری پروگرام‘ کی یاد دلائی جس میں دیہی صفائی ستھرائی کو ایک اہم موضوع کی حیثیت سے شامل کیا گیا تھا۔ وزیر اعظم نے کہا کہ ایک آلودہ فضا کو اگر صاف نہ کیا جائے تو اس سے صورتِ حال اس نوبت تک پہنچ جاتی ہے جہاں لوگوں کو درپیش دشوار گزار حالات کو قبول کرنا پڑتا ہے۔ اس کے برعکس اگر کوئی اپنی اور اپنے آس پاس کی صفائی خود کرے تو اسے توانائی حاصل ہوتی ہے اور اسے حالات سے سمجھوتہ نہیں کرنا پڑتا۔ جناب نریندر مودی نے اپنی تقریر میں آگے کہا کہ آنجہانی مہاتما گاندھی کی حوصلہ افزائی کے نتیجے میں ہی سووَچھ بھارت مشن شروع کیا گیا تھا۔ انہوں نے کہا کہ ہندوستانی عوام نے مہاتما گاندھی سے حوصلہ افزائی حاصل کرکے سووَچھ بھارت مشن کو دنیا کی سب سے بڑی عوامی تحریک بنا دیا ہے۔ انہوں نے کہا کہ 2014 میں دیہی صفائی ستھرائی محض 38 فیصد ہوا کرتی تھی جو اب 94 فیصد ہو گئی ہے۔ اب پانچ لاکھ سے زائد مواضعات کو کھلے میں رفع حاجت کی لعنت سے نجات حاصل ہو چکی ہے۔ وزیر اعظم نے سووَچھ بھارت مشن کے ذریعہ عوام کی طرز زندگی میں ہونے والی بہتر تبدیلیوں پر اطمینان کا اظہار کیا۔ انہوں نے کہا کہ ہندوستان پائیدار ترقی کے نشانے کے حصول کی سمت میں تیزی سے سفر طے کر رہا ہے۔ ۔ ۔ ۔ ۔ ۔
وزیراعظم نے خواتین کے عالمی دن پر ناری شکتی کو سلام پیش کیا

وزیراعظم جناب نریندر مودی نے بین الاقوامی یوم خواتین کے موقع پر ناری شکتی کو سلام پیش کیا ہے۔اپنی بہت سی ٹویٹس میں، وزیراعظم نے کہا : ‘‘یوم خواتین کے موقع پر ، میں ناری شکتی اور ان کی مختلف شعبوں میں حصولیابیوں کو سلام پیش کرتا ہوں۔ بھارتی حکومت خواتین کے وقار اوران کے لئے مواقع پر تاکید کے ساتھ مختلف منصوبوں کے ذریعہ خواتین کو اختیارات کی تفویض پراپنی توجہ مرکوز رکھے گی’’۔ ‘‘مالی شمولیت سے لے کر سماجی تحفظ تک، معیاری طبی دیکھ بھال سے لے کر رہائش کی فراہمی تک اور تعلیم سے لے کر صنعت کاری تک ہماری ناری شکتی کو ہندوستان کی ترقی کے سفر کے دوران صف اول میں رکھنے کے لئے بہت سی کوششیں کی گئی ہیں ۔یہ کوششیں آنے والے وقتوں میں مزید جوش وجذبہ کے ساتھ قائم رکھی جائیں گی’’۔ ‘‘آج شا م 6 بجے، میں کچھ میں منعقد ہونے والے ایک پروگرام سے خطاب کروں گا، جس میں ہمارے معاشرے کے لئے خواتین سنتوں کی خدمات کو اجاگر کیا جائے گا ’’۔ اس میں خاص توجہ ثقافت کے مختلف پہلوؤں اور مرکز کی طرف سے ا ٹھائے گئے مختلف فلاح و بہبود کے اقدامات وغیرہ پر مرکوز کی جائے گی ۔https://t.co/ImLHzdJpEQ"
وزیر اعظم نے دولت مشترکہ کھیل  2022 میں مردوں کی 10,000 میٹر ریس واک میں کانسی کا تمغہ جیتنے پر سندیپ کمار کو مبارکباد دی

وزیر اعظم جناب نریندر مودی نے دولت مشترکہ کھیل 2022 میں مردوں کی 10,000 میٹر ریس واک میں کانسی کا تمغہ جیتنے پر سندیپ کمار کو مبارکباد دی ہے۔ وزیر اعظم نے ٹویٹ کیا؛ ’’برمنگھم گیمز میں ہمارے ریس واکنگ دستے کی کامیابی کو دیکھ کر اچھا لگا۔ سندیپ کمار کو 10,000 میٹر ایونٹ میں کانسی کا تمغہ جیتنے پر مبارکباد۔ ان کی آئندہ کوششوں کے لیے میں نیک خواہشات کا اظہار کرتا ہوں۔ #Cheer4India‘‘ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے نئی دہلی میں چیف سکریٹریوں کی کانفرنس میں شرکت کی

وزیر اعظم جناب نریندر مودی نے نئی دہلی میں چیف سکریٹریوں کی کانفرنس میں شرکت کی ہے۔ جناب مودی نے کہا کہ پالیسی سے متعلق اہم موضوعات پر خیالات کا تبادلہ کرنے اور ہندوستان کو نئی بلندیوں پر لے جانے کے لیے ٹیم کے جذبے کو مضبوط کرنے کے واسطے یہ ایک شاندار فورم ہے۔ ایک ٹویٹ میں، وزیر اعظم نے کہا؛ چیف سیکرٹریوں کی کانفرنس میں شرکت کی۔ یہ پالیسی سے متعلق اہم موضوعات پر خیالات کا تبادلہ کرنے اور ہندوستان کو نئی بلندیوں تک لے جانے کے لیے ٹیم کے جذبے کو مضبوط کرنے کا ایک شاندار فورم ہے۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم 7 نومبر کو آئی آئی ٹی دہلی کی 51 ویں سالانہ تقسیم اسناد کی تقریب سے خطاب کریں گے

وزیر اعظم جناب نریندر مودی آئی آئی ٹی دہلی کی 51 ویں سالانہ تقسیم اسناد کی تقریب میں مہمان خصوصی ہوں گے اور 7 نومبر 2020 کو صبح 11 بجے ویڈیو کانفرنسنگ کے ذریعہ تقسیم اسناد کی تقریب سے خطاب کریں گے۔ اس موقع پر مرکزی وزیر اور وزیر مملکت برائے تعلیم بھی موجود رہیں گے۔ تقسیم اسناد کی تقریب انسٹی ٹیوٹ کے ڈوگرہ ہال میں محدود لوگوں کی شرکت کے ساتھ ہائبرڈ موڈ میں منعقد کی جائے گی۔ ایک آن لائن ویب کاسٹ کے توسط سے اس کا نشریہ تمام گریجویٹ طلبہ ، ان کے والدین ، معزز سابق طلباء اور مدعو مہمانوں تک پہنچے گا۔ تقسیم اسناد کی تقریب میں 2000 سے زائد گریجویٹ طلباء کو ڈگریاں دی جائیں گی جن میں پی ایچ ڈی ، ایم ٹیک ، ماسٹرز آف ڈیزائن ، ایم بی اے اور بی ٹیک طلباء شامل ہیں۔ انسٹی ٹیوٹ گریجویٹ طلبہ کو پریسیڈنٹس گولڈ میڈل ، ڈائریکٹرس گولڈ میڈل ، ڈاکٹر شنکر دیال شرما گولڈ میڈل ، پرفیکٹ دس گولڈ میڈلز اور انسٹی ٹیوٹ سلور میڈلز بھی دے گا۔
کابینہ نے طبی تحقیق کی بھارتی کونسل (آئی سی ایم آر) اور اینٹی مائکروبیل ریزسٹنس ریسرچ اینڈ انوویشن پر جی اے آر ڈی پی فاؤنڈیشن، سوئٹزرلینڈ کے درمیان مفاہمت نامے کو منظوری دی

فوائد: یہ مفاہمت نامہ باہمی دل چسپی کے شعبوں میں بین الاقوامی سائنسی اور تکنیکی تعاون کے فریم ورک کے اندر بھارت اور سوئٹزرلینڈ کے درمیان تعلقات کو مزید مستحکم کرے گا۔ مالی اثرات: آئی سی ایم آر-جی اے آر ڈی پی کے تعاون میں مشترکہ مقاصد کی کام یابی کو یقینی بنانے کے لیے دونوں فریقوں کی جانب سے مالی و بالجنس حصے داری کے لیے طریقہ کار قائم کرنا شامل ہوگا۔ فنڈنگ براہ راست دیگر فریق یا پروجیکٹس میں شامل تیسرے فریق کو فراہم کی جا سکتی ہے۔ تمام مالی و بالجنس تعاون علیحدہ قانونی طور پر پابند معاہدوں کے تابع ہوں گے۔ پس منظر: آئی سی ایم آر ملک میں بائیومیڈیکل تحقیق کو درون جامعہ اور برون جامعہ تحقیق کے ذریعے فروغ دیتا ہے۔ جی آر ڈی پی ایک غیر منافع بخش تحقیقی اور ترقیاتی ادارہ ہے جو نئے یا بہتر اینٹی بائیوٹک علاج کی تیاری اور فراہمی کے ذریعے اور ان کی پائیدار رسائی کو یقینی بنانے کی کوشش کرتے ہوئے عالمی طور پر عوامی صحت کی ضروریات کو پورا کرتا ہے۔
وزیر اعظم نے سوامی وویکانند کی شکاگو میں 1893 کی مشہور تقریر کو یاد کیا

نئی دہلی۔ 11 ستمبر وزیر اعظم جناب نریندر مودی نے کہا ہے کہ سوامی وویکانند کی 1893 کی مشہورشکاگو تقریر میں زیادہ انصاف پسند ، خوشحال اور شمولیت والی دنیا بنانے کی صلاحیت پنہاں ہے۔ وزیر اعظم نےاس شاندار تقریر کی سالگرہ کے موقع پر ایک ٹویٹ میں کہا: "ہم شکاگو میں سوامی وویکانند کی 1893 کی شاندار تقریر کو یاد کرتے ہیں ، جس نے ہندوستانی ثقافت کی خصوصیات کی خوبصورتی سے عکاسی کی تھی ۔ ان کی تقریر میں ایک زیادہ انصاف پسند ، خوشحال اور شمولیت والی دنیا بنانے کی صلاحیت پنہاں ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم مدھیہ پردیش میں 7  اگست کو پی ایم جی کے اے وائی کے مستفیدین کے ساتھ بات چیت کریں گے

نئی دہلی،05 اگست ،2021 / وزیراعظم جناب نریندر مودی 7 اگست ، 2021 کو صبح 11 بجے ویڈیو کانفرنسنگ کے ذریعے پردھان منتری غریب کلیان انّ یوجنا (پی ایم جے کے اے وائی ) کے مستفیدین کے ساتھ بات چیت کریں گے۔ اس اسکیم کے بارے میں مزید بیداری پیدا کرنے کے لیے ریاستی سرکار ایک زبردست مہم چلا رہی ہے تاکہ کوئی بھی اہل شخص فائدے سے محروم نہ رہے۔ ریاست میں 7 اگست ، 2021 کو پردھان منتری غریب کلیان انّ یوجنا کا دن منا رہی ہے۔ پی ایم جی کے اے وائی کے تحت مدھیہ پردیش میں 4.83کروڑ مستفیدین کو مناسب قیمت والی 25000 سے زیادہ دوکانوں سے مفت راشن دیا جا رہا ہے۔ مدھیہ پردیش کے گورنر جناب منگو بھائی پٹیل اور وزیراعلیٰ جناب شیو راج سنگھ چوہان بھی اس موقعے پر موجود ہوں گے۔ تقریب میں اترا کھنڈ ، ہماچل پردیش، اروناچل پردیش، آسام، تریپورہ، ہریانہ اور گوا کے خوراک کے شعبے کے وزراء اور افسر ان بھی شرکت کریں گے۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 7511U –